Hüseynbala Əliyev

Əliyev Hüseyn Balaəli oğlu – "Lenin ordeni" ilə təltif edilib (ölümündən sonra)

 Həyatı 
Əliyev Hüseyn Balaəli oğlu 25 noyabr 1918-ci ildə Bakı şəhərinin Pirşağı qəsəbəsində doğulmuşdur. Bakı şəhəri, Dəyirman küçəsi, 8 nömrəli evdəki 39 nömrəli ibtidai məktəbdə oxumuşdur. Sonra"Qırmızı dəmirçi" fabrik-zavod məktəbində (FZM) təhsil almışdır. Sonra Bakı təyyarə klubunda uçuşun ilk elementlərinə yiyələnmışdir.

1940-cı ildə Yeysk HDT-çilik məktəbini bitirmişdir.

BVM başlayanda Baltik Donanmasının HHQ-ndə Tallində, sonra isə Leninqradda xidmət etmişdir.

Leytenant Hüseyn Əliyev qırıcı təyyarəçi idi. 49 döyüş uçuşu keçirmişdir.

18 iyul 1941-ci ildə düşmənin 3"Yunkers-88" təyyarəsi ilə döyüşə girmiş ölümcül yaralanmışdır. Kabinədə partlayan düşmən mərmisindən onun bədəni 30-qədər qəlpə yarası almışdır. Buna baxmayaraq  təyyarələrdən 2-sini vurmuşdur. Öz təyyarəsini salamat yerə endirmiş,  təyyarənin kabinəsində partlayan mərmidən aldığı çoxlu yaralardan həlak olmuşdur.

Ölümündən sonra "Lenin ordeni" ilə təltif edilib.

N.K.Çukovskinin "Baltik səması" romanında, V.Ketlinskayanın "İradə" hekayəsində onun qəhrəmanlığından bəhs edilmiş, Məmməd Rahimin "Leninqrad göylərində" poeması ona həsr olunmuşdur.

"Azərbaycan film" kino studiyası onun haqqında Hünər əbədidir (film, 1967) adlı film çəkmişdir.Pirşağı qəsəbəsində büstü qoyulmuşdur.

Adına küçə var.

 Haqqında 
 N.K.Çukovski, "Baltik səması" romanı.
 V.Ketlinskaya, "İradə" hekayəsi.
 Məmməd Rahim, "Leninqrad göylərində" poeması.

 Filmoqrafiya 
 Hünər əbədidir (film, 1967)Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 170-179.
 Qafqaz qartalının uçuşuYeganə. "Qafqaz qartalının uçuşu" sənədli filminin çəkilişi başa çatıb: [Azərbaycanlı təyyarəçi Hüseynbala Əliyevdən bəhs edən filmin rejuissoru Tahir Əliyevdir] //Mədəniyyət.- 2010.- 16 iyul.- S. 3.

 İstinadlar 

 Mənbə 
 Azərbaycan Respublikası Xatirə Kitabı, 3-cü cild, Bakı, 2003. səh.747.
 Dilşad Xaqaniqızı "Pirşağı dünyası" "Borçalı"Bakı-2005

 Xarici keçidlər 
 Azərbaycanlı "qartal"ın son uçuşu 

Kateqoriya:Azərbaycanlı hərbçilər
Kateqoriya:Bakıda doğulanlar
Kateqoriya:Sankt-Peterburqda vəfat edənlər
Kateqoriya:Pirşağıda doğulanlar
Kateqoriya:İkinci Dünya müharibəsində SSRİ pilotları